Diari Oficial de la Generalitat Valenciana


Sumari del DOGV 4820, del 16-08-2004 (2004/8269)

RESOLUCIÓ de 30 de juliol del 2004, de la Universitat Miguel Hernández d'Elx, per la qual es convoquen a concurs places de Cossos Docents Universitaris.
--------------------------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8269


Data del document
:   30-07-2004

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * personal docent
    * concurs administratiu
    * farmacèutic
    * universitat
    * psicologia
    * metge
    * professió de la informàtica

RESOLUCIÓ de 30 de juliol del 2004, de la Universitat Miguel Hernández d'Elx, per la qual es convoquen a concurs places de Cossos Docents Universitaris. [2004/X8269]
  
Fent ús de les atribucions conferides per la Llei Orgànica 6/2001 de 21 de desembre, d'Universitats, el Reial Decret 774/2002, de 26 de juliol, pel qual es regula el sistema d'habilitació nacional per a l'accés a Cossos de Funcionaris Docents Universitaris i el règim de concursos d'accés respectius i el Reglament Provisional per als Concursos per a la Provisió de Places dels Cossos Docents Universitaris de la Universitat Miguel Hernández d'Elx; este rectorat ha resolt convocar a concurs les places que es relacionen en l'annex I de la present Resolució d'acord amb les bases següents:
  
Primera
  
El concurs esmentat es regirà pel que disposa la Llei Orgànica 6/2001, de 21 de desembre (Boletín Oficial del Estado de 24 de desembre); Reial Decret 774/2002, de 26 de juliol (Boletín Oficial del Estado de 7 d'agost); Reglament Provisional per als Concursos per a la Provisió de Places dels Cossos Docents Universitaris de la Universitat Miguel Hernández d'Elx aprovat pel Consell de Govern Provisional en la seua sessió de 2 de juny del 2004 ; Decret 137/1997, d'1 d'abril (Diari Oficial de la Generalitat Valenciana de 4 d'abril), pel qual s'aprova la normativa singular reguladora de l'activitat de la Universitat Miguel Hernández d'Elx, per la legislació de la funció pública estatal i de la Generalitat Valenciana, i en el no previst, per la legislació general vigent de funcionaris que s'hi aplique.
  
Segona
  
Per a ser admés al citat concurs els aspirants hauran de reunir els requisits següents:
  
a) Ser espanyol o ciutadà d'algun dels altres Estats membres de la Unió Europea, segons allò que s'ha disposat per la Llei 17/1993, de 23 de desembre (Boletín Oficial del Estado del 24), sobre l'accés a determinats sectors de la funció pública dels nacionals i dels altres Estats membres de la Unió Europea.
  
b) Tindre complits els díhuit anys i no haver complit els setanta anys.
  
c) No haver sigut separat, per mitjà d'expedient disciplinari del servici de l'administració Pública, ni trobar-se inhabilitat per sentència ferma per a l'exercici de funcions públiques.
  
En el cas dels aspirants que no ostenten la nacionalitat espanyola, no estar sotmesos a sanció disciplinària o condemna penal que impedisquen en el seu estat, l'accés a la Funció Pública.
  
d) No patir malaltia ni defecte físic o psíquic que impedisca l'exercisc de les funcions corresponents a Professor d'Universitat.
  
Tercera
  
Hauran de complir, a més, amb el requisit d'estar habilitat per al cos i àrea, segons la plaça convocada (Annex I) o ser funcionari del corresponent cos i àrea de coneixement, o de cossos docents universitaris d'iguals o superiors categories i mateixa àrea de coneixement, tot això en els termes regulats en l'article 15 del Reial Decret 774/2002, de 26 de juliol.
  
La concurrència dels requisits anteriors hauran d'estar referida sempre a una data anterior a l'expiració del termini fixat per a sol·licitar la participació en el concurs i deuen continuar complint-se en la data de nomenament com a funcionari.
  
Quarta
  
Els que desitgen prendre part en el concurs remetran la corresponent sol·licitud, al rector de la Universitat Miguel Hernández d'Elx, a través del Registre General de la Universitat, o per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, en el termini de vint dies naturals a partir de l'endemà de la publicació d'esta convocatòria en el Boletín Oficial del Estado, per mitjà d'instància, segons model annex II, degudament omplida, per a cada una de les places que sol·liciten, junt amb la documentació següent:
  
a) Fotocòpia del document nacional d'identitat o passaport. Els candidats que no posseïsquen la nacionalitat espanyola hauran d'aportar, a més certificat expedit per l'autoritat competent del seu país d'origen que acredite la nacionalitat.
  
b) Certificats en què s'acredite el compliment dels requisits específics que assenyala la base tercera per a participar en el concurs.
  
c) Resguard que justifique el pagament de 21,16 euros en concepte de drets d'examen.
  
Quinta
  
Els aspirants hauran d'abonar, per mitjà de transferència a la Caixa d'Estalvis del Mediterrani (2090) Oficina d'Empreses (Polígon Carrús) d'Elx, Sucursal 0369, DC 85, número de compte 7820595312 Universitat Miguel Hernández d'Elx Concursos Docents, la quantitat de 21,16 euros en concepte d'examen, especificant el nom i cognoms, número de carnet d'identitat i plaça a què es concursa amb indicació del número.
  
El resguard de la transferència haurà d'adjuntar-se a la sol·licitud que es presente per a participar en el concurs. La realització de l'ingrés, en cap cas, suposarà substitució del tràmit de presentació en temps i forma de la sol·licitud.
  
Serà motiu d'exclusió del procediment l'absència d'ingrés efectiu dels drets d'examen en el termini previst per a la presentació de sol·licituds.
  
Sexta
  
Finalitzat el termini de presentació de sol·licituds, el rector de la Universitat Miguel Hernández d'Elx dictarà resolució declarant aprovada la relació provisional d'admesos i exclosos del concurs, amb indicació del motiu d'exclusió, si és procedent, i advertint a l'interessat que de no esmenar-ho se li declararà decaigut en el seu dret. La dita resolució es farà pública al tauler d'anuncis del Centre de Gestió de Campus de la Universitat i en la pagina web www.umh.es/rrhh. Els interessats podran presentar reclamació davant el rector en el termini de deu dies hàbils a comptar des del següent al de la publicació de la relació provisional d'admesos i exclosos.
  
Finalitzat el termini de reclamacions i resoltes les mateixes, el rector dictarà resolució aprovant la relació definitiva de candidats admesos i exclosos que es publicarà en la forma anteriorment establida. Contra esta resolució es podrà interposar recurs en els termes previstos en l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sèptima
  
La composició de les Comissions és la que figura en l'Annex I d'esta convocatòria.
  
Quant a la constitució, substitucions i funcionament d'estes s'estarà al que preveu el Reglament Provisional per als Concursos per a la Provisió de Places dels Cossos Docents Universitaris de la Universitat Miguel Hernández d'Elx.
  
Les comissions hauran de constituir-se en el termini de tres mesos des de la publicació de la convocatòria.
  
Octava
  
Una vegada constituïda la Comissió, fixarà i farà públics amb anterioritat a l'acte de presentació, els criteris per a la valoració dels mèrits dels candidats.
  
Els concursos d'accés a places dels cossos docents universitaris es realitzaran en qualsevol dels campus de la Universitat Miguel Hernández i constaran d'una primera prova d'avaluació, i si la Comissió ho entén necessari, d'una segona prova consistent en la realització d'una entrevista.
  
Acte de presentació.
  
Dins del termini habilitat per a la constitució de la Comissió, el president, prèvia consulta als restants membres d'esta, dictarà una resolució que haurà de ser notificada a tots els interessats amb una antelació mínima de quinze dies naturals respecte de la data de l'acte per al qual se'l cita, convocant tots els aspirants admesos a participar en el concurs, per a realitzar l'acte de presentació dels concursants, amb assenyalament del dia, hora i lloc de celebració del dit acte.
  
La notificació a què fa referència l'apartat anterior s'entendrà realitzada amb la seua publicació en la web (www.umh.es/rrhh) i en el tauler d'anuncis del Centre de Gestió de Campus de la Universitat Miguel Hernández.
  
El termini entre la data prevista per a l'acte de constitució de la Comissió i la data assenyalada per a l'acte de presentació no podrà excedir dos dies hàbils.
  
En l'acte de presentació, que serà públic, els concursants entregaran la documentació corresponent a la primera prova i rebran quantes instruccions sobre el desenrotllament del concurs hagen de comunicar-se-li. En el mateix acte de presentació, el president de la Comissió farà públic el termini fixat per aquella perquè qualsevol concursant puga examinar la documentació presentada pels restants concursants.
  
A l'efecte, en l'acte de presentació els candidats entregaran, per sextuplicat, al president de la Comissió la documentació següent:
  
a) Currículum vitae, segons el model oficial de la Universitat Miguel Hernández.
  
b) Excepte per als concursos a cossos docents universitaris de Catedràtics d'Universitat, el projecte docent ajustat a les necessitats expressades en la convocatòria.
  
c) Excepte per als concursos a cossos docents universitaris a Professors Titulars d'Escoles Universitàries, el projecte d'investigació ajustat a les activitats expressades en la convocatòria, amb una extensió no superior a deu folis.
  
Primera prova
  
La primera prova consistirà en la valoració per la Comissió dels mèrits del candidat i del projecte docent i investigador, segons els casos, que el candidat es proposa desenrotllar de ser-li adjudicada la plaça a què concursa.
  
En el termini màxim de quinze dies hàbils des de la finalització de l'acte de presentació, la Comissió farà pública en la web (www.umh.es/rrhh) i en el tauler d'anuncis dels Centres de Gestió de Campus de la Universitat Miguel Hernández, la valoració dels candidats en la primera prova i la proposta de provisió de la plaça en el cas que no siga necessari, segons el parer de la Comissió, passar a la segona prova.
  
La Comissió podrà realitzar la segona prova quan finalitzada la primera hi haja concursants que superen el mínim quantitatiu establit en els criteris de valoració i, a més, obtinguen el vot favorable de, almenys, tres dels seus membres.
  
Segona prova
  
Si és procedent, amb la publicació de la valoració dels candidats en la primera prova, els citarà per a la realització de la segona prova, indicant lloc, dia i hora en què tindrà lloc i que no podrà ser inferior a tres dies hàbils ni superior a deu, des que es publique la citació.
  
La segona prova que serà pública, consistirà en una entrevista en què la Comissió debatrà amb el concursant, durant un temps màxim de tres hores, sobre els documents presentats en la primera prova.
  
Amb anterioritat al començament de la segona prova, la Comissió jutjadora publicarà, en el lloc de realització d'esta, els criteris de valoració qualitativa d'esta.
  
Finalitzada la segona prova i en el termini màxim de set dies hàbils, la Comissió farà publica la valoració qualitativa que en esta prova li mereix cada candidat, així com la proposta de provisió de la plaça
  
Novena
  
En qualsevol cas, el temps transcorregut entre la publicació de la convocatòria i la proposta de provisió del concurs no podrà excedir quatre mesos.
  
Les Comissions que jutgen els concursos d'accés proposaran al rector, motivadament, i amb caràcter vinculant, la relació dels candidats proposats per al seu nomenament.
  
En els concursos en què no siga necessari passar a la segona prova, la proposta de provisió s'ordenarà de major a menor puntuació, sempre que els candidats superen el mínim quantitatiu establit en els criteris de valoració i, a més, obtinga el vot favorable de, almenys, tres dels membres de la Comissió. En cas d'empat, el president de la Comissió tindrà vot de qualitat.
  
En els concursos en què siga necessari la realització de la segona prova, serà necessari que el candidat obtinga en esta el vot favorable de, almenys, tres membres de la Comissió. La proposta de provisió s'ordenarà de major a menor puntuació de les obtingudes en la primera prova i en cas d'empat, el president tindrà vot de qualitat.
  
Quan s'hagen convocat diverses places d'igual categoria en una mateixa àrea de coneixement i amb idèntiques activitats docents i investigadores, la Comissió citarà els concursants proposats per l'orde de valoració que dels mateixos s'haja efectuat, perquè procedisquen a elegir vacant.
  
Tots els concursos podran resoldre's amb l'absència de proposta de provisió de la plaça o places.
  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.
  
Deu
  
Els candidats proposats per a la provisió de les places hauran de presentar en el Registre General de la Universitat Miguel Hernández, en els vint dies següents al de concloure l'actuació de la Comissió, els documents que acrediten reunir els requisits de l'article 5 del RD 774/2002 i a més:
  
a) Fotocòpia del document nacional d'identitat, o document equivalent, de ser la seua nacionalitat distinta de l'espanyola.
  
b) Certificat mèdica oficial de no patir malaltia ni defecte físic psíquic per a l'exercisc de les funcions corresponents a Professor d'Universitat.
  
c) Declaració jurada de no haver sigut separat de l'administració Pública, en virtut d'expedient disciplinari, i no trobar-se inhabilitat per a l'exercici de la Funció Pública.
  
Els aspirants que no ostenten la nacionalitat espanyola hauran d'acreditar no estar sotmesos a sanció disciplinària o condemna penal que impedisquen, en el seu Estat, l'accés a la funció pública per mitjà de certificat expedit per les autoritats competents del seu país d'origen.
  
Els aspirants espanyols que tingueren la condició de funcionaris de carrera estaran exempts de justificar tals documents i requisits havent de presentar certificat del Ministeri o Organisme que depenguen, acreditatiu de la seua condició de funcionari i totes les circumstàncies que consten en el seu fulla de servicis.
  
Contra la present resolució que posa fi a la via administrativa, cal interposar, sense perjuí del recurs extraordinari de revisió, i sense necessitat de comunicació prèvia a este rectorat, recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'esta resolució.
  
No obstant això, i a elecció de l'interessat, es podrà interposar contra esta resolució recurs de reposició, davant d'esta Administració, en este cas no hi haurà lloc a interposar el recurs contenciós administratiu anteriorment citat, en tant no recaiga resolució expressa o presumpta del recurs de reposició.
  
Elx, 30 de juliol de 2004.- El rector: Jesús Rodríguez Marín.
  
ANNEX I
  
Tipus de Concurs: CONCURS D'ACCÉS
  
Codi Plaça: DF040
  
Categoria: CATEDRÀTIC D'UNIVERSITAT
  
Àrea de coneixement: Anatomia i Embriologia Humana.
  
Activitats docents i investigadores: Anatomia.
  
Comissió titular:
  
President: Carlos Belmonte Martínez.
  
Secretari: Pere Berbel Navarro.
  
Vocal: Alfredo Carrato Mena.
  
Vocal: Luis Gomez Pellico.
  
Vocal: Enrique Barbosa Ayucar.
  
Comissió suplent:
  
President: Roberto Gallego Fernández.
  
Secretària: Rosa Ballester Añon.
  
Vocal: Justo Medrano Heredia.
  
Vocal: Juan Jimenez Collado.
  
Vocal: Jose María Doménech Mateu.
  
Tipus de Concurs: CONCURS D'ACCÉS
  
Codi Plaça: DF1344
  
Categoria: PROFESSOR TITULAR D'UNIVERSITAT
  
Àrea de coneixement: Arquitectura i Tecnologia de Computadors.
  
Activitats docents i investigadores: Xarxes de Computadors.
  
Comissió titular:
  
President: Jesús Pastor Ciurana.
  
Secretari: José Antonio Ferragut Rodríguez.
  
Vocal: Jorge Mataix Beneyto.
  
Vocal: Ramon Doallo Biempica.
  
Vocal: Inmaculada García Fernández.
  
Comissió suplent:
  
President: Salvador Viniegra Bover.
  
Secretari: Jose Luis Micol Molina.
  
Vocal: Laureano Escudero Bueno.
  
Vocal: Juan José Serrano Martín.
  
Vocal: Alberto Santiago Prieto Espinosa.
  
Tipus de Concurs: CONCURS D'ACCÉS
  
Codi Plaça: DF413
  
Categoria: PROFESSOR TITULAR D'UNIVERSITAT
  
Àrea de coneixement: Farmacologia.
  
Activitats docents i investigadores: Farmacologia General.
  
Comissió titular:
  
President: Carlos Belmonte Martínez.
  
Secretari: Pere Berbel Navarrés.
  
Vocal: Alfredo Carrato Mena.
  
Vocal: Francisco Sala Merchán.
  
Vocal: Manuel Feria Rodríguez.
  
Comissió suplent:
  
President: Roberto Gallego Fernández.
  
Secretària: Rosa Ballester Añon.
  
Vocal: Justo Medrano Heredia.
  
Vocal: José Francisco Horga de la Parte.
  
Vocal: Juan Tamargo Menéndez.
  
Tipus de Concurs: CONCURS D'ACCÉS
  
Codi Plaça: DF1064
  
Categoria: PROFESSOR TITULAR D'UNIVERSITAT
  
Àrea de coneixement: Personalitat, Avaluació i Tractament Psicològic.
  
Activitats docents i investigadores: Tractament Psicològic.
  
Comissió titular:
  
President: Jesús Rodríguez Marín.
  
Secretària: Eva Aliaga Agulló.
  
Vocal: Ricardo Gómez Rivero.
  
Vocal: José Antonio Carrobles Isabel.
  
Vocal: Francisco Javier Méndez Carrillo.
  
Comissió suplent:
  
President: José María Peiró Silla.
  
Secretària: María Teresa Soler Roch.
  
Vocal: Ramón de Soto y Arándiga.
  
Vocal: Aurora Gavino Lazaro.
  
Vocal: Miguel Àngel Simón López.